ข้อบัญญัติองค์การบริหารส่วนตำบลตะคร้ำเอนข้อบัญญัติองค์การบริหารส่วนตำบลตะคร้ำเอนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลตะคร้ำเอนอำเภอท่ามะกา จังหวัดกาญจนบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดย พระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลตะคร้ำเอนโดยความเห็นชอบของสภาองค์การบริหารส่วนตำบลตะคร้ำเอน และนายอำเภอท่ามะกาจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลตะคร้ำเอน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลตะคร้ำเอนอำเภอท่ามะกา จังหวัดกาญจนบุรี พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือ จดถนนพระแท่นสาย ๑๓ ฟากใต้ด้านตะวันออก จดเขตเทศบาลเมืองท่าเรือพระแท่น จังหวัดกาญจนบุรี ด้านใต้จดสุสานตระกูลโง้ว และถนนเลียบคลองส่งน้ำสายใหญ่ ฝั่งซ้าย ฟากเหนือ ด้านตะวันตกจดถนนกรมโยธาธิการ กจ ๒๐๐๓ ฟากตะวันออก(๒) พื้นที่ในบริเวณด้านเหนือ จดทางหลวงแผ่นดินหมายเลข ๓๒๓(ตอนเลี่ยงเมือง) ฟากใต้ ด้านตะวันออก จดเขตเทศบาลเมืองท่าเรือพระแท่น ด้านใต้จดเส้นขนาน ๒๐๐ เมตร กับศูนย์กลางทางหลวงแผ่นดินหมายเลข ๓๒๓ ด้านตะวันตกจดเส้นแบ่งเขตการปกครอง ระหว่างตำบลวังศาลา กับตำบลตะคร้ำเอนบริเวณที่ ๒ หมายความว่า(๑) พื้นที่ในบริเวณด้านเหนือ จดคลองระบายน้ำสาย ร ๑๐ ข. ท่าสาร -บางปลา ฝั่งใต้ ด้านตะวันออกจดเส้นตรงที่ลากจากคลองระบายน้ำสาย ร ๑๐ ข ท่าสาร -บางปลา ฝั่งเหนือ ที่จุด ซึ่งอยู่ห่างจากคลองระบายน้ำสาย ร ๑๐ ข ท่าสาร - บางปลาบรรจบกับถนนตะคร้ำเอน - ท่าไม้ ฟากตะวันออก ไปทางทิศตะวันออกเฉียงเหนือตามแนวคลองระบายน้ำสาย ร ๑๐ ข ท่าสาร - บางปลา เป็นระยะ ๗๐๐ เมตร ไปทางทิศใต้จนบรรจบกับคลองระบายน้ำชลประทาน ท่าเรือ - บางพระ ฝั่งใต้ที่จุดซึ่งอยู่ห่างจากคลองระบายน้ำชลประทานท่าเรือ - บางพระ บรรจบกับถนนชลประทานฝั่งซ้าย ฟากตะวันออก ไปทางทิศตะวันออกตามแนวคลองระบายน้ำชลประทาน ท่าเรือ - บางพระ เป็นระยะ ๑,๓๐๐ เมตร ด้านใต้ จดคลองระบายน้ำชลประทาน ท่าเรือ - บางพระ ฝั่งใต้ด้านตะวันตก จดเขตเทศบาลเมืองท่าเรือพระแท่น จังหวัดกาญจนบุรี(๒) พื้นที่ในบริเวณด้านเหนือ จดคลองส่งน้ำสายใหญ่ฝั่งซ้าย ฝั่งใต้ด้านตะวันออก จดเขตเทศบาลเมืองท่าเรือพระแท่น ด้านใต้ จดเส้นขนานระยะ ๑๕ เมตร กับแม่น้ำแม่กลองฝั่งตะวันออก ด้านตะวันตก จดเส้นแบ่งเขตการปกครอง ตำบลวังศาลา กับตำบลตะคร้ำเอนยกเว้นพื้นที่บริเวณที่ ๑ (๒)ทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอยข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรม ประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีก ค้าส่ง(๗) อาคารอยู่อาศัยหรืออาคารพาณิชย์ประเภทห้องแถว หรือตึกแถว บ้านแถว(๘) อาคารอยู่อาศัยประเภท อาคารชุด หรือหอพักข้อ ๖ภายในบริเวณพื้นที่ที่กำหนดไว้ตามข้อ ๔ และข้อ ๕ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘อาคารที่ได้รับใบอนุญาต หรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ให้นายกองค์การบริหารส่วนตำบลตะคร้ำเอน รักษาการตามข้อบัญญัตินี้ประกาศณ วันที่ ๑๕ พฤศจิกายน พ.ศ. ๒๕๕๕สำรวย อินทร์นะนิสานายกองค์การบริหารส่วนตำบลตะคร้ำเอน[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลตะครํ้าเอน เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลตะคร้ำเอนอำเภอท่ามะกา จังหวัดกาญจนบุรี พ.ศ.๒๕๕๕๒.แผนที่ท้ายข้อบัญญัติองค์การบริหารส่วนตำบลตะครํ้าเอน เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลตะคร้ำเอนอำเภอท่ามะกา จังหวัดกาญจนบุรี พ.ศ.๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑ กุมภาพันธ์๒๕๕๖โชติกานต์/ผู้ตรวจ๑๒ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๑ ง/หน้า ๗๑/๒๕ มกราคม ๒๕๕๖